রায় মেনে নিতে পারছি না: মমতা

কলকাতা: বিচারব্যবস্থার সমালোচনা করছেন না। তবে এই রায় মেনে নিতে পারছেন না মুখ্যমন্ত্রী মমতা বন্দ্যোপাধ্যায় (Mamata Banerjee)। এদিন সাংবাদিক বৈঠকের মুখোমুখি হয়ে মুখ্যমন্ত্রী বলেন, “বিচারব্যবস্থাকে সম্মান করি ৷ তবে নাগরিক হিসাবে এই রায় মানতে পারছি না ৷ এই মামলায় তো তৎকালীন শিক্ষামন্ত্রীকে জেলে রেখে দেওয়া হয়েছে ৷ একজনের অপরাধে কতজনের শাস্তি হয় ?”

আরও পড়ুন: ওষুধের দাম বৃদ্ধি হওয়ার প্রতিবাদে আগামীকাল রাজ্যজুড়ে এসইউসিআইয়ের বিক্ষোভ

তিনি আরও বলেন, “স্কুল সার্ভিস কমিশন একটি স্বয়ংশাসিত সংস্থা ৷ আমরা তাদের কাজে নাক গলাই না ৷” তিনি আরও বলেন, “আমরা আদালত যে রায় দিয়েছে তা পর্যালোচনা করেছি । কিন্তু বহু জায়গায় আদালতের রায়কে ভুল ব্যাখ্যা করা হচ্ছে ।” মমতার দাবি, “সংবাদ মাধ্যমে সুদ-সহ টাকা ফেরতের কথা বলা হচ্ছে, রায়ে কিন্তু সে কথা বলা হয়নি ।”